Richard Lint

Richard Lint (3. juuni 1919 Puhja, Tartumaa – 17. märts 2009) oli eesti ajakirjanik ja kultuuritöötaja.

Ta õppis Hugo Treffneri Gümnaasiumis. 

Teise maailmasõja algaastatel teenis 232. laskurpolgu koosseisus. 

1944. aasta septembris määrati ta Järvamaal ajalehe Uus Järvalane vastutava toimetaja kohusetäitjaks, seejärel töötas 14 aastat ajalehe Järvalane (1951–1956 Stalinlik Tee, 1956. aastast Võitlev Sõna) toimetuses. 

Aastatel 1958–1962 oli ta Paide rajooniraamatukogu juhataja, 1962–1966 Paide Tööstuskooli nr. 16 direktori abi kultuuri- ja kasvatustöö alal. 1966. aastast oli ta Paide rajooni kultuurimaja instruktor, hiljem klubitöö vanemmetoodik. 1981. aastast töötas Paide Kutsekeskkoolis nr 25 tootmisõpetuse meistrina.

Aastatel 1967–1985 juhatas ta sõjaveteranide ansamblit Rindesõbrad.

Ta on maetud Puhja kalmistule.

Tunnustus
1972 – Eesti NSV Ülemnõukogu Presiidiumi aukiri
1974 – rinnamärk "Eesti NSV kultuuritöö eesrindlane"
1978 – Eesti NSV teeneline kultuuritegelane
1986 – Eesti NSV Ülemnõukogu Presiidiumi aukiri

Viited

Eesti kultuuritegelased
Eesti ajakirjanikud
Eesti raamatukogundustegelased
8. Eesti Laskurkorpuse koosseis
Eesti NSV teenelised kultuuritegelased
Puhja kalmistule maetud
Sündinud 1919
Surnud 2009